《和单君范古意六首·{左虚业换鱼右攵}》
宋代·陈著

庄叟非观鱼，游戏何有乡。
灵均岂渔者，聊以歌沧浪。
超然网罟外，千载名字香。
今人志多取，曲钩有余殃。
鱼死心亦死，胡为不自伤。
勿谓得忘筌，未得筌以忘。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。